《与陈万石》
宋代·冯山

千首诗兼百首文，宗韩之子拾遗孙。吾乡此道嗟几绝，先世馀风喜仅存。

三变声名徒自惜，平生襟抱向谁论。相知惟有贫相见，拨置穷愁付酒樽。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。